turjo4nis/wikipedia-bn-dump-20250701 huggingface dataset:
দ্য ল্যাংগুয়েজ ইন্সটিংক্ট

দ্য ল্যাংগুয়েজ ইন্সটিংক্ট () মার্কিন মনোবিজ্ঞানী স্টিভেন পিংকারের লেখা একটি বই। বইটি ১৯৯৪ সালে প্রকাশিত হয়। বইটিতে পিংকার যুক্তি দেন যে, প্রতিটি মানুষ ভাষাপ্রয়োগের ক্ষেত্রে এক ধরনের অন্তঃস্থ পারঙ্গমতা (innate capacity) নিয়ে জন্মগ্রহণ করে। নোম চম্‌স্কির দাবী যে সমস্ত মনুষ্য ভাষা একটি বিশ্বজনীন ব্যাকরণের অস্তিত্বের প্রতি নির্দেশ করে, এ ব্যাপারেও পিংকার এই বইতে একমত প্রকাশ করেছেন। তবে শেষ অধ্যায়ে গিয়ে পিংকার যুক্তি দেন যে, প্রাকৃতিক নির্বাচনের মাধ্যমে বিবর্তনের ফলে মানুষের ভাষিক প্রবৃত্তির (language instinct) উদ্ভব হয়েছে (যার গ্রহণযোগ্যতা নিয়ে চম্‌স্কি সন্দেহ প্রকাশ করেছেন)।

বহিঃসংযোগ 
 Pinker's website on The Language Instinct
 A review (PDF document) by Randy Harris for The Globe and Mail.
 Sampson's website on The ‘Language Instinct’ Debate

১৯৯৪ সালে প্রকাশিত বই
ভাষাবিজ্ঞানের বই
ইংরেজি ভাষার বই
হাও দ্য মাইন্ড ওয়ার্কস

হাও দ্য মাইন্ড ওয়ার্কস () () মার্কিন মনোবিজ্ঞানী স্টিভেন পিংকার রচিত একটি বই, যা ১৯৯৭ সালে প্রকাশিত হয়। বইটিতে মানুষের মনের কিছু অস্পষ্টভাবে ব্যাখ্যাত কার্যপদ্ধতি ও অদ্ভুত বৈশিষ্ট্য বিবর্তনবাদী দৃষ্টিভঙ্গি থেকে ব্যাখ্যা করার চেষ্টা করা হয়েছে। বইটির পরিধি বেশ ব্যাপক; পিংকার বইটিতে দৃষ্টি, অনুভূতি, নারীবাদ, এমনকি শেষ অধ্যায়ে "মানুষের জীবনের অর্থ" নিয়েও আলোচনা করছেন।

বহিঃসংযোগ 
 How the Mind Works বইয়ের ওয়েবসাইট
 "The Trouble with Psychological Darwinism" জেরি ফোডোরের লেখা How the Mind Works-এর একটি সমালোচনা।

মনোবিজ্ঞানের বই
১৯৯৭ সালে প্রকাশিত বই
১৯৯৭-এর অ-কল্পকাহিনী বই
ইংরেজি ভাষার বই
ওয়র্ড্‌স অ্যান্ড রুল্‌স

ওয়র্ড্‌স অ্যান্ড রুল্‌স: দ্য ইনগ্রিডিয়েন্ট্‌স অফ ল্যাংগুয়েজ () () মার্কিন বোধবিজ্ঞানী স্টিভেন পিংকার রচিত ও ১৯৯৯ সালে প্রকাশিত একটি জনপ্রিয় ভাষাবিজ্ঞানের বই। বইটিতে পিংকার নিয়মিত ও অনিয়মিত ক্রিয়াপদ নিয়ে আলোচন করেছেন। পিংকারের ভাষায় বইটি লেখার উদ্দেশ্য "to illuminate the nature of language and mind by choosing a single phenomenon and examining it from every angle imaginable" অর্থাৎ "ভাষা ও মনের প্রকৃতি ব্যাখ্যা করার জন্য একটি ঘটনা বেছে নিয়ে সম্ভাব্য সমস্ত দৃষ্টিকোণ থেকে সেটিকে বিচার করা।" পিংকারের বিশ্লেষণ চম্‌স্কি প্রস্তাবিত বিশ্বজনীন ব্যাকরণের ধারণাকে সমর্থন করে এবং পিংকারের নিজস্ব বিশ্বাস যে ভাষাসহ মানুষের প্রকৃতির অনেক দিক বিবর্তনমূলক মনোবৈজ্ঞানিক উপায়ে ব্যাখ্যা করা সম্ভব, তাও এই বইতে পরিস্ফুট। বইটিতে ইংরেজি ভাষার (ও ক্ষেত্রবিশেষে জার্মান ভাষার) বিভিন্ন ব্যাকরণিক ত্রুটির রূপ ও ঘটনসংখ্যা (form and frequency) নিয়ে আলোচনার পাশাপাশি মস্তিষ্কে আঘাতপ্রাপ্ত (brain-damaged) লোকদের বাক-বৈকল্য (aphasia) নিয়েও আলোচনা করা হয়েছে।

বহিঃসংযোগ 
 Words and Rules বইটির ওয়েবসাইট

১৯৯৯ সালে প্রকাশিত বই
ভাষাবিজ্ঞানের বই
ইংরেজি ভাষার বই
মৈথিলী ভাষা

মৈথিলী (মৈথিলী ভাষায়: मैथिली/𑒧𑒻𑒟𑒱𑒪𑒲) একটি ইন্দো-আর্য ভাষা। এটি মূলত ভারতের বিহার রাজ্য ও নেপালের পূর্বাঞ্চলীয় তেরাই এলাকায় প্রচলিত। ভাষাবিজ্ঞানীরা মৈথিলীকে একটি পূর্ব ইন্দো-আর্য ভাষাসমূহ এর একটি হিসেবে গণ্য করেন, তাই এটি কেন্দ্রীয় ইন্দো-আর্য ভাষা যেমন হিন্দি ভাষার চেয়ে আলাদা, এবং বাংলা, অসমীয়া ও ওড়িয়ার সাথে এর সম্পর্ক বেশি।

স্বীকৃতি 
পূর্বে ভারতের আদমশুমারিতে এটিকে হিন্দির একটি উপভাষা হিসেবে গণ্য করা হয়েছিল। ২০০৩ সালে এটি ভারতের একটি স্বতন্ত্র সরকারি ভাষা হিসেবে সাংবিধানিক স্বীকৃতি পায়। ২০০৭ সালে নেপালের সংবিধান মৈথিলী ভাষাকে স্বীকৃতি দেয়।

লিখন পদ্ধতি 

মৈথিলী ভাষা মৈথিলী বর্ণমালাতে লেখা হত, যার সাথে বাংলা লিপির যথেষ্ট মিল আছে। মৈথিলী বর্ণমালা পূর্ব নাগরী লিপি থেকে সৃষ্ট। তবে বর্তমানে এটি দেবনাগরী লিপিতে লেখা হয়। মৈথিলী ভাষার নাম প্রাচীন ভারতীয় রাজ্য মিথিলা থেকে এসেছে। প্রায় সাড়ে চার কোটি লোক মৈথিলী ভাষায় কথা বলেন। এ ভাষার সবচেয়ে বিখ্যাত সাহিত্যিক হলেন কবি বিদ্যাপতি।

তথ্যসূত্র 

ভারতের ভাষা
নেপালের ভাষা
বিহারি ভাষা
ভারতের সরকারি ভাষাসমূহ
মৈথিলী ভাষা
মিথিলার সংস্কৃতি
পূর্ব ইন্দো-আর্য ভাষা
বিহারের ভাষা
ঝাড়খণ্ডের ভাষা
সরকারীভাবে ভারতীয় লিপিতে লেখা ভাষা
সাহিত্য অকাদেমি স্বীকৃত ভাষা
দেবনাগরী লিপিতে লেখা ভাষা
ফিনিক্স (মহাকাশযান)

ফিনিক্স একটি রোবট নিয়ন্ত্রিত নভোযান যাকে মঙ্গল গ্রহে একটি বিশেষ অভিযানে প্রেরণ করা হয়েছে। এটি মার্স ফিনিক্স প্রোগ্রামের অন্তর্ভুক্ত।

পেলোডসমূহ 
কোন নভোযানের নির্জীব যাত্রীদের সাধারণত পেলোড বলা হয়। তাই মঙ্গল গবেষণার জন্য প্রেরিত এই যন্ত্রপাতিগুলোকেও পেলোড বলা যায়। ফিনিক্সের পেলোডগুলো হচ্ছে:

 রোবোটিক বাহু - ভূপৃষ্ঠের ০.৫ মিটার পর্যন্ত খনন করতে পারে। এর কাজ মাটি ও ধূলির নমুনা সংগ্রহ করা।
 রোবোটিক বাহুর ক্যামেরা - রোবোটিক বাহুর হাতার সাথে যুক্ত। এটা দিয়ে প্রথমেই নমুনা সংগ্রহের অঞ্চলের ছবি তোলা হয়, সেখান থেকে কি ধরনের নমুনা পাওয়া যাবে তা এই ছবির মাধ্যমেই বিশ্লেষণ করা হয়।
 সার্ফেস স্টেরিও ইমেজার - নভোযানের মূল ক্যামেরা। পাথফাইন্ডারের সাথে যুক্ত ক্যামেরার চেয়ে এর রিজলিউশন অনেক বেশি। এর মাধ্যমে মঙ্গলের আর্কটিক অঞ্চলের উচ্চ রিজলিউশন ছবি তোলা হয়।
 থার্মাল অ্যান্ড ইভল্‌ভ্‌ড গ্যাস অ্যানালাইজার - সংক্ষিপ্ত নাম টেগা (TEGA)। এতে উচ্চ তাপমাত্রার চুল্লীর সাথে ভর বর্ণালীবীক্ষণ যন্ত্র যুক্ত আছে। এরকম আটটি ওভেন আছে। প্রতিটি ওভেন একটি করে নমুনা বিশ্লেষণ করতে পারে। বুঝতেই পারছেন, এর মাধ্যমে সংগৃহীত নমুনায় কি কি পদার্থ আছে তা খতিয়ে দেখা যাবে।
 মার্স ডিসেন্ট ইমেজার - সংক্ষিপ্ত নাম মার্ডি (MARDI)। এর মাধ্যমে অবতরণের সময় মঙ্গল পৃষ্ঠের ছবি তোলার কথা ছিল। কিন্তু কিছু তথ্য হারিয়ে যাওয়ার কারণে অবতরণের সাত মিনিটে সে কোন ছবিই তুলতে পারেনি।
 মাইক্রোস্কপি, ইলেকট্রোকেমিস্ট্রি অ্যান্ড কন্ডাক্টিভিটি অ্যানালাইজার - সংক্ষিপ্ত নাম মেকা (MECA)। এর মধ্যে চারটি গুরুত্বপূর্ণ যন্ত্র আছে:
 আলোক অণুবীক্ষণ যন্ত্র: এর কাজ মঙ্গল থেকে সংগৃহীত নমুনায় উপস্থিত রেগোলিথের ছবি তোলা। ভূপৃষ্ঠে মৃত্তিকা স্তরের নিচেই রেগোলিথ স্তর থাকে, রেগোলিথ স্তরের নিচে থাকে অধিশিলার স্তর। তাই অধিশিলার উপরে অবস্থিত আলগা শিলাবস্তুর আচ্ছাদনকেই রেগোলিথ বলা যায়।
 পারমাণবিক বল অণুবীক্ষণ যন্ত্র: আলোক অণুবীক্ষণের কাছে প্রেরিত নমুনার সামান্য অংশ নিয়ে কাজ করতে পারে। সে আট সিলিকনের টিপ দিয়ে এই নমুনা স্ক্যান করে এবং সিলিকন টিপ থেকে নমুনার বিকর্ষণের পরিমাণ নির্ণয় করে।
 ওয়েট কেমিস্ট্রি গবেষণাগার: এখানে চারটি প্রকোষ্ঠে আছে। প্রতিটি প্রকোষ্ঠে মঙ্গলের নমুনার সাথে পৃথিবীর পানির মিশ্রণ ঘটানো হয়। এর ফলে মঙ্গলের মাটিতে উপস্থিত দ্রবণীয় উপাদানগুলো পানিতে দ্রবীভূত হয়ে যায়। এর মধ্যে প্রধানত ক্ষার ধাতুর আয়নগুলো নিয়ে গবেষণা করা হয়। এর মাধ্যমে মঙ্গল জীবন বিস্তারের জন্য কতটা সহায়ক হতে পারে তা নির্ণয় করা সম্ভব।
 স্যাম্প্‌ল হুইল ও ট্রান্সলেশন স্টেজ: ৬৯টি নমুনা ধারকের মধ্যে ৬টি এখানে অবস্থিত। এগুলোর মাধ্যমে রোবটিক বাহুর কাছ থেকে নমুনা নিয়ে অণুবীক্ষণ যন্ত্রগুলোর কাছে পাঠানো হয়।
 থার্মাল অ্যান্ড ইলেকট্রিকেল কন্ডাক্টিভিটি প্রোব - সংক্ষিপ্ত নাম টিইসিপি (TECP)। এতে পাঁচটি সন্ধানী যন্ত্র আছে যা দিয়ে নিম্নলিখিত পরিমাপগুলো করা হয়:
 মঙ্গলীয় মাটির (রেগোলিথ) তাপমাত্রা
 তাপীয় পরিবাহিতা
 তড়িৎ পরিবাহিতা
 পরাবৈদ্যুতিক প্রবেশ্যতা (dielectric permittivity)
 বায়ুর দ্রুতি
 পরিবেশের তাপমাত্রা
 আবহাওয়বিজ্ঞান স্টেশন - নাম থেকেই এর কাজ বোঝা যাচ্ছে। এর সাথে বায়ু নির্দেশক এবং চাপ ও তাপ সেন্সর যুক্ত আছে। এগুলোর মাধ্যমে সে মঙ্গলের আবহাওয়া বিশ্লেষণ করে চলে।

বহিঃসংযোগ 
 Phoenix home page
 Phoenix summary at JPL
 Phoenix Profile by NASA's Solar System Exploration
 Complete List of Works on the Phoenix DVD
 Written Introduction to the Visions of Mars Project
 Phoenix Mission Details Video

মঙ্গলগ্রহ বিচরণ যান
জ্যোতিঃজীববৈজ্ঞানিক মহাকাশ অভিযান
মঙ্গল গ্রহে অভিযান
নাসা মহাকাশ সন্ধানী
ইসলাম শাহ সুরি

ইসলাম শাহ সুরি সুর সম্রাজ্যের দ্বিতীয় শাসক। ইসলাম শাহ সুরির আসল নাম ছিল জালাল খান এবং তিনি শের শাহ সুরির পুত্র ছিলেন। ইসলাম শাহ সুরি সাত বছর (১৫৪৫ - ১৫৫৩) শাসন করেছেন। তার বার বছরের পুত্র ফিরোজ শাহ সুরি তার উত্তরসূরী হন, কিন্তু কিছু দিনের মধ্যেই শের শাহের ভাতুষ্পুত্র মুহাম্মদ মুবারিজ খান তাকে গুপ্তহত্যা করে। মুহাম্মদ মুবারিজ খান মুহাম্মদ শাহ আদিল নামে শাসন করেছেন।

তথ্যসূত্র 

১৫৩৩-এ মৃত্যু
সুরি সাম্রাজ্য
ভারতের ইতিহাস
১৫৫৪-এ মৃত্যু
পশতুন বংশোদ্ভূত ভারতীয় ব্যক্তি
ফিরোজ শাহ সুরি

ফরোজ শাহ সুরি (১৫৪০ - ১৫৫৩) সুর সম্রাজ্যের তৃতীয় শাসক ছিলেন। তিনি ইসলাম শাহ সুরির পুত্র এবং শের শাহ সুরির দৌহিত্র ছিলেন। তিনি মাত্র বার বছর বয়সে ১৫৫৩ খ্রিষ্টাব্দে রাজ্যের শাসক ভার গ্রহণ করেন। কিছু দিনের মধ্যেই শের শাহ সুরির ভাতুষ্পুত্র মুহাম্মদ মুবারিজ খান (যিনি পরবর্তীতে মুহাম্মদ শাহ আদিল নামে রাজ্য শাসক করেন) দ্বারা গুপ্তহত্যার স্বীকার হন।

১৫৪০-এ জন্ম
১৫৫৩-এ মৃত্যু
সুরি সাম্রাজ্য
ভারতের ইতিহাস
১৫৪০-এর দশকে জন্ম
পশতুন বংশোদ্ভূত ভারতীয় ব্যক্তি
১৫৫৪-এ মৃত্যু
সুরি সাম্রাজ্য

সুরি সাম্রাজ্য ছিল আফগান মুসলিম বংশ দ্বারা প্রতিষ্ঠিত সাম্রাজ্য। যা ১৫৪০ থেকে ১৫৫৫/১৫৫৬ পর্যন্ত  প্রায় ১৬ বছর ধরে ভারতীয় উপমহাদেশের উত্তরাঞ্চলে একটি বিশাল অঞ্চল শাসন করেছিলেন। সাসারাম (বর্তমানে-বিহার) ছিল সুর সাম্রাজ্যের রাজধানী।

ইতিহাস 
সুর সাম্রাজ্য প্রতিষ্ঠা করেন বীর শের শাহ সুরি। তিনি ১৫৩৯ খ্রিষ্টাব্দে চৌষা যুদ্ধে মুঘল সম্রাট হুমায়ুনকে যুদ্ধে পরাজিত করে এ সুরি সাম্রাজ্য গড়ে তোলেন। মুঘল সম্রাট তার শাসন পুনপ্রতিষ্ঠা করলে তাদের শাসনের পতন ঘটে।

সুরি সাম্রাজ্যের শাসকগণ

আরও দেখুন 
 দিল্লি সালতানাত

তথ্যসূত্র

বহিঃসংযোগ 

 Islâm,622 -present
 Sher Shah Suri and early Mughal period

সুরি সাম্রাজ্য
১৫৪০-এ ভারতে প্রতিষ্ঠিত
সাম্রাজ্য
বাংলার ইতিহাস
বিহারের ইতিহাস
ভারতের ইতিহাস
পাকিস্তানের ইতিহাস
সুন্নি মুসলিম রাজবংশ
মুহাম্মদ শাহ আদিল

মুহাম্মদ শাহ আদিল সুর সম্রাজ্যের চতুর্থ শাসক ছিলেন। মুহাম্মদ শাহ আদিলের আসল নাম হল মুহাম্মদ মুবারিজ খান এবং তিনি শের শাহ সুরির ভাতুষ্পুত্র ছিলেন। ১৫৫৩ খিস্টাব্দে ফিরোজ শাহ সুরিকে গুপ্তহত্যা করে তিনি সুর সম্রাজ্যের শাসক হিসেবে নিজেকে প্রতিষ্ঠা করেন। ফিরোজ শাহ সুরি শের শাহ সুরির দৌহিত্র ছিলেন, যার বয়স ছিল মাত্র বার বছর। তার উত্তরাধিকারী হিসেবে ১৫৫৫ খ্রিষ্টাব্দে রাজ্যের ভার গ্রহণ করেন ইব্রাহিম শাহ সুরি।

শুরি সম্রাজ্য
ভারতের ইতিহাস
সুরি সাম্রাজ্য
পশতুন বংশোদ্ভূত ভারতীয় ব্যক্তি
১৫৫৭-এ মৃত্যু
ইব্রাহিম শাহ সুরি

ইব্রাহিম শাহ সুরি সুর সম্রাজ্যের পঞ্চম শাসক। তার উত্তরাধিকার ছিলেন আহমেদ খান যিনি পরবর্তীতে ১৫৫৫ খ্রিষ্টাব্দে সিকান্দার শাহ সুরি নামে শাসন কার্য পরিচালনা করেছেন।

তথ্যসূত্র 

সুরি সাম্রাজ্য
১৬শ শতাব্দীর ভারতীয় শাসক
ভারতীয় মুসলিম
পশতুন বংশোদ্ভূত ভারতীয় ব্যক্তি
সিকান্দার শাহ সুরি

সিকান্দার শাহ সুরি সুর সম্রাজ্যের ষষ্ঠ শাসক ছিলেন। সিকান্দার শাহ সুরির আসল নাম ছিলো আহমেদ খান। ১৫৫৫ খ্রিষ্টাব্দে হুমায়ুন তাকে পরাজিত করে পুনরায় মুঘল শাসন প্রতিষ্ঠা করতে সক্ষম হন। যুদ্ধে পরাজিত হয়ে তিনি উত্তর পাঞ্জাবের সিওয়ালিক পর্বতে পালিয়ে যান। সিকান্দার শাহ সুরি এবং তার ভাই আদিল শাহ সুরি মুঘল সম্রাট আকবরের বিরুদ্ধে যুদ্ধ করেছিলেন এবং পরাজিত হয়েছিলেন।

সুরি সাম্রাজ্য
ভারতের ইতিহাস
পশতুন বংশোদ্ভূত ভারতীয় ব্যক্তি
১৫৫৯-এ মৃত্যু
আদিল শাহ সুরি

আদিল শাহ সুরি সুর সম্রাজ্যের সপ্তম ও সর্বশেষ শাসক।  তিনি সিকান্দার শাহ সুরির ভাই ছিলেন, ১৫৫৫ খ্রিষ্টাব্দে হুমায়ুনের কাছে সিকান্দার শাহ সুরি পরাজিত হলে যিনি দিল্লীর পূর্বাঞ্চল শাসন করছেন। তিনি এবং সেকান্দার শাহ সুরি দিল্লীর সিংহাসনে বসার জন্য মুঘল সম্রাট আকবরের সাথে যুদ্ধে লিপ্ত হন।

আদিল শাহের রাজ্বতের কিছু দিনের মধ্যেই, তিনি আবার বঙ্গের শাসক মুহাম্মদ শাহের সঙ্গে কঠর দ্বন্দ্ব্বযুদ্ধে জড়িয়ে পরেন।

নভেম্বর ৫, ১৫৫৬ খ্রিষ্টাব্দে বৈরাম খাঁর নেতৃত্বে আকবরের মুঘল সেনারা পানিপাতের দ্বিতীয় যুদ্ধে দিল্লী থেকে ৫০ মাইল উত্তরে সংখ্যায় বিশাল হেমুর শক্তিশালী বাহিনীকে পরাজিত করে, হেমু চোখে ঘটনাচক্রে তীর বিদ্ধ হলে, তাকে অচেতন অবস্থায় আকবরের কাছে নিয়ে আসা হয় এবং পরে তার শিরশ্ছেদ করা হয়।

তথ্যসূত্র 

সুরি সাম্রাজ্য
ভারতের ইতিহাস
১৫৫৭-এ মৃত্যু
ভারতীয় মুসলিম
পশতুন বংশোদ্ভূত ভারতীয় ব্যক্তি
ভারতের রাজবংশ
ফিলোসফিয়া ন্যাচারালিস প্রিন্সিপিয়া ম্যাথামেটিকা

ফিলোসফিয়া নেচারালিস প্রিন্সিপিয়া ম্যাথেমেটিকা ( অর্থ: প্রাকৃতিক দর্শনের গাণিতিক নীতি) নব্য লাতিন ভাষায় রচিত ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ জুলাই প্রকাশিত হয়। ১৭২৬ সালে প্রথম সংস্করণের ভুলগুলো সংশোধন করে দ্বিতীয় আরেকটি সংস্করণ প্রকাশিত হয়। পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।

ভৌত তত্ত্বগুলোকে সূত্রের মাধ্যমে প্রকাশ করার জন্য নিউটন এই বই প্রকাশের আগেই এক নতুন ধরনের গণিতের উন্নয়ন ঘটিয়েছিলেন যা বর্তমানে ব্যবকলনীয় ক্যালকুলাস নামে পরিচিত। অবশ্য ক্যালকুলাসের ভাষা তিনি প্রিন্সিপিয়াতে উল্লেখ করেননি। এর বদলে তার সবগুলো গুরুত্বপূর্ণ তত্ত্বই জ্যামিতির ভাষায় তুলে ধরেন।

নিউটন প্রিন্সিপিয়ার সাথে পরবর্তীকালে একটি অংশ যোগ করেছিলেন যা "General Scholium" নামে পরিচিত। এই অংশেই নিউটন তার বিখ্যাত Hypotheses non fingo (আমি কোন প্রকল্প তৈরি করি না) উক্তিটি করেন।

তথ্যসূত্র

বহিঃসংযোগ

লাতিন সংস্করণ 

প্রথম সংস্করণ (১৬৮৭)

 ট্রিনিটি কলেজ লাইব্রেরী, কেমব্রিজ টীকাসহ প্রথম সংস্করণের নিউটনের নিজস্ব অনুলিপিটির ডিজিটাল সংস্করণ।
 কেমব্রিজ বিশ্ববিদ্যালয়, কেমব্রিজ ডিজিটাল লাইব্রেরি  নিউটনের প্রথম সংস্করণটির নিজস্ব অনুলিপি, তার মন্তব্য এবং সংশোধনগুলি ফাঁকা পৃষ্ঠা দিয়ে রাখা হয়েছে।
 ১৬৮৭: নিউটনের প্রিন্সিপিয়া, প্রথম সংস্করণ (১৬৮৭, লাতিন ভাষায়) ।গোনারাস লাইব্রেরির অনুলিপিটিতে উচ্চ-রেজোলিউশনের উপস্থাপনা।
 ১৬৮৭: নিউটনের প্রিন্সিপিয়া, প্রথম সংস্করণ (১৬৮৭, লাতিন ভাষায়)।
 প্রকল্প গুটেনবার্গ
 ইটিএইচ-বিবলিওটেক জুরিখ।গ্যাব্রিয়েল ক্র্যামারের লাইব্রেরি থেকে।
 ফিলোসপিয়া ন্যাচারালিস প্রিন্সিপিয়া ম্যাথেমেটিকা কংগ্রেসের লাইব্রেরিতে বিরল পুস্তক এবং বিশেষ সংগ্রহ বিভাগ থেকে

দ্বিতীয় সংস্করণ (১৭১৩)

 ইটিএইচ-বিবলিওটেক জুরিখ।
 ইটিএইচ-বিবলিওটেক জুরিখ ( আমস্টারডামের পুনরায় মুদ্রণ ১৭২৩)।

তৃতীয় সংস্করণ (১৭২৬)

 ইটিএইচ-বিবলিওটেক জুরিখ।

পরবর্তী লাতিন সংস্করণ

 প্রিন্সিপিয়া (লাতিন ভাষায়, টীকায়িত)। ১৮৩৩ গ্লাসগো পুনর্মুদ্রণ (খণ্ড ১) লাতিন সংস্করণের বই ১ এবং ২ সহ লেসিউর, জ্যাকিয়ার এবং ক্যালান্দ্রিনি কর্তৃক টীকাযুক্ত ১৭৩৯-৪২
 আর্কাইভ.অর্গ (১৭২৬ সংস্করণের ১৮৭১ পুনর্মুদ্রণ)

১৬৮৭-এর বই
পদার্থবিজ্ঞানের বই
লাতিন ভাষার বই
গণিতের বই
আইজ্যাক নিউটন
প্রাকৃতিক দর্শন
ওয়েস্ট ইন্ডিজ ফেডারেশন

ওয়েস্ট ইন্ডিজ ফেডারেশন আমেরিকা মহাদেশের ক্যারিবীয় দ্বীপপুঞ্জের উপনিবেশগুলোর একটি জোট যা জানুয়ারি ৩, ১৯৫৮ থেকে মে ৩১, ১৯৬২ তারিখ পর্যন্ত কার্যকর ছিল। মূলত এগুলো ছিল ব্রিটিশ উপনিবেশ। এই ফেডারেশন প্রতিষ্ঠার লক্ষ্য ছিল সবাই মিলে একটি রাষ্ট্র প্রতিষ্ঠার মাধ্যমে ব্রিটিশ অধীনতা থেকে মুক্তি লাভ। কিন্তু তাদের এই সম্মিলিত স্বাধীনতা অর্জন আর হয়ে উঠেনি। কারণ রাজনৈতিক অন্তর্দ্বন্দ্বের কারণে এর আগেই ফেডারেশনটি ধ্বসে পড়ে। এই ফেডারেশনের ধারণা অনেকটা অস্ট্রেলীয় ফেডারেশন বা কানাডীয় ফেডারেশনের মত ছিল। অস্ট্রেলিয়া এবং কানাডার এই ফেডারেশনগুলো অবশ্য স্বাধীনতা লাভে সফল হয়েছিল।

তথ্যসূত্র

বহিঃসংযোগ 
 Why 'Federation' really fell apart - Sunday, October 22, 2006: Trinidad and Tobago Express

ক্যারিবিয়ার ইতিহাস
ক্যারিবিয়ার রাজনীতি
ক্যারিবীয় ইতিহাস
দ্বীপ রাষ্ট্র
১৯৫৮-এ প্রতিষ্ঠিত রাষ্ট্র ও অঞ্চল
শহীদ বুদ্ধিজীবী স্মৃতিসৌধ, মিরপুর

মিরপুর শহীদ বুদ্ধিজীবী স্মৃতিসৌধ বাংলাদেশের রাজধানী ঢাকা শহরের মিরপুরে অবস্থিত। ১৯৭১ সালের ১৪ই ডিসেম্বর আল বদর বাহিনীর হাতে নিহত বুদ্ধিজীবীদের স্মরণে এটি নির্মিত হয়। ১৯৭২ সালের ২২শে ডিসেম্বর এই সৌধের ফলক উন্মোচন করেন বাংলাদেশের তৎকালীন প্রধানমন্ত্রী শেখ মুজিবুর রহমান। এটির স্থপতি ছিলেন মোস্তফা হারুন কুদ্দুস হিলি।

বিবরণ

এটি প্রধানত দুটি অংশে বিভক্ত। দক্ষিণ পাশের অংশটি প্রখ্যাতজনদের জন্য সংরক্ষিত কবরস্থান। উত্তরের বড় অংশটি সাধারণদের জন্য কবরস্থান। এই উত্তর-দক্ষিণের মাঝখানের অংশটিতে অবস্থিত হল এই শহীদ বুদ্ধিজীবীদের স্মরণে স্মৃতিসৌধ / স্তম্ভ। বর্তমানে এটি ঢাকা উত্তর সিটি কর্পোরেশনাধীন।

দৃশ্য

তথ্যসূত্র

বহিঃসংযোগ

মিরপুর
ঢাকার ভবন ও স্থাপনা
বাংলাদেশের স্বাধীনতা যুদ্ধের স্মৃতিস্তম্ভ ও স্মারক
জেমস ফ্রাংক

জেমস ফ্রাঙ্ক জার্মানির হামবুর্গে জন্মগ্রহণকারী বিখ্যাত পদার্থবিজ্ঞানী। তিনি ১৯২৫ সালে পদার্থবিজ্ঞানে নোবেল পুরস্কার লাভ করেন। পরমাণুর উপর ইলেকট্রনের প্রভাব বিষয়ে গবেষণার জন্য তিনি পদার্থবিজ্ঞানী গুস্টাফ লুটভিগ হের্ৎস-এর সাথে যৌথভাবে নোবেল পুরস্কার লাভ করেছিলেন।

তথ্যসূত্র

বহিঃসংযোগ 
 http://nobelprize.org/physics/laureates/1925/franck-bio.html biography, on the Nobel website
 Annotated bibliography for James Franck from the Alsos Digital Library for Nuclear Issues
 James Franck Biography – American Philosophical Society (Bio appears after Sommerfeld's)

জার্মান পদার্থবিজ্ঞানী
১৮৮২-এ জন্ম
১৯৬৪-এ মৃত্যু
নোবেল বিজয়ী পদার্থবিজ্ঞানী
ইহুদি মার্কিন বিজ্ঞানী
ম্যানহাটন প্রকল্পের ব্যক্তিত্ব
জার্মান নোবেল বিজয়ী
জনস হপকিন্স বিশ্ববিদ্যালয়ের শিক্ষক
শিকাগো বিশ্ববিদ্যালয়ের শিক্ষক
হাইডেলবার্গ বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
মাক্স প্লাংক পদক বিজয়ী
মার্কিন অজ্ঞেয়বাদী
পরীক্ষণমূলক পদার্থবিজ্ঞানী
রয়েল সোসাইটির বিদেশি সদস্য
কোয়ান্টাম পদার্থবিজ্ঞানী
মার্কিন ফিলোসফিক্যাল সোসাইটির সদস্য
গুস্টাভ লুডভিগ হের্‌ৎস

গুস্টাভ লুডভিগ হের্‌ৎস () জার্মান পদার্থবিজ্ঞানী। জার্মান সাম্রাজ্যের হামবুর্গে জন্মগ্রহণ করেন। তিনি বিখ্যাত বিজ্ঞানী হাইনরিখ রুডল্‌ফ হের্‌ৎস-এর চাচাতো ভাই। ১৯২৫ সালে পরমাণুতে ইলকট্রনের প্রভাববিষয়ে গবেষণার জন্য অপর বিজ্ঞানী জেমস ফ্রাংক-এর সাথে যৌথভাবে নোবেল পুরস্কার লাভ করেন।

বহিঃসংযোগ 
 Biography at Nobel.se 

১৮৮৭-এ জন্ম
১৯৭৫-এ মৃত্যু
জার্মান নোবেল বিজয়ী
জার্মান পদার্থবিজ্ঞানী
নোবেল বিজয়ী পদার্থবিজ্ঞানী
হামবোল্ড বিশ্ববিদ্যালয়ের প্রাক্তন শিক্ষার্থী
মাক্স প্লাংক পদক বিজয়ী
পরীক্ষণমূলক পদার্থবিজ্ঞানী
কোয়ান্টাম পদার্থবিজ্ঞানী
জঁ-বাতিস্ত পেরাঁ

জঁ-বাতিস্ত পেরাঁ () (সেপ্টেম্বর ৩০, ১৮৭০ - এপ্রিল ১৭, ১৯৪২) ফ্রান্সের নোবেল বিজয়ী পদার্থবিজ্ঞানী। তিনি ফ্রান্সের লিল নগরীতে জন্মগ্রহণ করেন। লিলে অবস্থিত École Normale Supérieure-তে অধ্যয়ন করেছিলেন। তিনি ১৯২৬ সালে পদার্থের বিচ্ছিন্ন গঠন বিষয়ে গবেষণা এবং বিশেষত থিতানো ভারসাম্য আবিষ্কারের জন্য পদার্থবিজ্ঞানে নোবেল পুরস্কার লাভ করেন। তিনি ১৮৯৪-৯৭ সালের দিকে École Normale Supérieure স্কুলের সহকারী হিসেবে যোগ দিয়েছিলেন এবং এখানেই ক্যাথোড রশ্মি ও রঞ্জন রশ্মি নিয়ে গবেষণা করেন। পরবর্তিতে ১৯১০ সালে প্যারিসের সরবোনে এক বিশ্ববিদ্যালয়ের অধ্যাপক হিসেবে যোগ দেন। দ্বিতীয় বিশ্বযুদ্ধের সময় জার্মানি ফ্রান্স দখল করে নেয়ার পূর্ব পর্যন্ত এখানেই কর্মরত ছিলেন।

পাদটীকা

বহিঃসংযোগ 
 1926 Nobel Prize

১৮৭০-এ জন্ম
১৯৪২-এ মৃত্যু
ফরাসি পদার্থবিজ্ঞানী
নোবেল বিজয়ী পদার্থবিজ্ঞানী
রয়েল সোসাইটির বিদেশি সদস্য
ফরাসি নোবেল বিজয়ী
ফরাসি নাস্তিক
ফরাসি সমাজতন্ত্রী
ইউএসএসআর-এর বিজ্ঞান একাডেমির সম্মানিত সদস্য
ফরাসি বিজ্ঞান একাডেমির সদস্য
তাত্ত্বিক পদার্থবিজ্ঞানী
প্যারিস বিশ্ববিদ্যালয়ের প্রাক্তন শিক্ষার্থী
মাতেউচি পদক বিজয়ী
আর্থার কম্পটন

আর্থার হলি কম্পটন () কম্পটন ক্রিয়া আবিষ্কারের জন্য ১৯২৭ সালে পদার্থবিজ্ঞানে নোবেল পুরস্কার লাভ করেন।  তার জন্ম মার্কিন যুক্তরাষ্ট্রের ওহাইও অঙ্গরাজ্যে। যুক্তরাষ্ট্রেই তার শিক্ষা এবং কর্মজীবন কেটেছে। ১৯৪৬ থেকে ১৯৫৩ সাল পর্যন্ত ওয়াশিংটন ইউনিভার্সিটি ইন সেন্ট লুইস বিশ্ববিদ্যালয়ের আচার্যের দায়িত্ব পালন করেন।

তথ্যসূত্র

বহিঃসংযোগ 
 Find-A-Grave profile for Arthur Compton
 Annotated bibliography from the Alsos Digital Library for Nuclear Issues
 Biographical entry at Washington University in Saint Louis

প্রিন্সটন বিশ্ববিদ্যালয়ের প্রাক্তন শিক্ষার্থী
মার্কিন পদার্থবিজ্ঞানী
সেন্ট লুইসে ওয়াশিংটন বিশ্ববিদ্যালয়ের আচার্য
ম্যানহাটন প্রকল্পের ব্যক্তিত্ব
নোবেল বিজয়ী পদার্থবিজ্ঞানী
১৮৯২-এ জন্ম
১৯৬২-এ মৃত্যু
কণা পদার্থবিজ্ঞানী
এক্স রশ্মি
ওয়াশিংটন ইউনিভার্সিটি ইন সেন্ট লুইসের শিক্ষক
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
আলোক পদার্থবিজ্ঞানী
কোয়ান্টাম পদার্থবিজ্ঞানী
তাত্ত্বিক পদার্থবিজ্ঞানী
শিকাগো বিশ্ববিদ্যালয়ের শিক্ষক
মাতেউচি পদক বিজয়ী
মিনেসোটা বিশ্ববিদ্যালয়ের শিক্ষক
উস্টার কলেজের প্রাক্তন শিক্ষার্থী
চার্লস টমসন রিস উইলসন

চার্লস টমসন রিস উইলসন () (সিএইচ) (ফেব্রুয়ারি ১৪, ১৮৬৯ – নভেম্বর ১৫, ১৯৫৯) ছিলেন প্রখ্যাত স্কটীয় পদার্থবিজ্ঞানী। তিনি বাষ্পকে ঘনীভূত করার মাধ্যমে তড়িতাহিত বস্তুকণার গতিপথকে দৃশ্যমান করার পদ্ধতি আবিষ্কারের কারণে ১৯২৭ সালে বিজ্ঞানী আর্থার হোলি কম্পটন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী

তিনি স্কটল্যান্ডের প্যারিশের অন্তর্ভুক্ত গ্লেনকোর্সের মিড্‌লোথিয়ানে জন্মগ্রহণ করেন। তার বাবার নাম জন উইলসন এবং মা অ্যানি ক্লার্ক হার্পার। ১৮৭৩ সালে বাবা মারা যাওয়ার পর তাদের পরিবার ম্যানচেস্টারে চলে যায়। তিনি ম্যানচেস্টার বিশ্ববিদ্যালয়ের ওয়েন্‌স কলেজে জীববিজ্ঞান বিষয়ে অধ্যয়ন করেন এবং তার লক্ষ্য ছিল চিকিৎসক হওয়া। এখানে পড়াশোনা শেষে তিনি কেমব্রিজ বিশ্ববিদ্যালয়ের সিডনি সাসেক্স কলেজে যান পড়াশোনার উদ্দেশ্যে। সেখানে গিয়ে তিনি পদার্থবিজ্ঞান এবং রসায়নে আগ্রহী হয়ে উঠেন।

তার আগ্রহের মূল বিষয় ছিল আবহ-বিজ্ঞান। ১৮৯৩ সালে তিনি মেঘ এবং এর বিভিন্ন ধর্ম নিয়ে গবেষণা শুরু করেন। কিছুদিন বেন নেভিসের একটি মানমন্দিরে কাজ করতেন। এই মানমন্দিরে কাজ করার সময় তিনি মেঘের সংগঠন প্রক্রিয়ার উপর গুরুত্বপূর্ণ পর্যবেক্ষণ করতে সমর্থ হন। কেমব্রিজের গবেষণাগারে তিনি এই প্রক্রিয়াটির একটি ক্ষুদ্র সংস্করণ পুনরুৎপাদনের চেষ্টা চালান। একটি আবদ্ধ ধারক পাত্রের মধ্যে আর্দ্র বায়ু প্রবেশ করিয়ে এই পরীক্ষণ চালানো হয়েছিল। মেঘের লেজুড় কীভাবে সৃষ্টি হয় তা নিয়েও তিনি একটি পরীক্ষণ পরিচালনা করেন। আয়ন এবং বিকিরণের মাধ্যমে মূলত এর সৃষ্টি ইন্ধন পায়। ১৯২৭ সালে মেঘ চেম্বার তৈরির জন্যই তিনি পদার্থবিজ্ঞানে নোবেল পুরস্কার লাভ করেন।

১৯০৮ সালে তিনি জেসি ফ্রেসারকে বিয়ে করেন। ফ্রেসার ছিলেন গ্লাসগোর এক মন্ত্রীর মেয়ে। তাদের সংসারে চার সন্তানের জন্ম হয়েছিল। পরিবারে সাথে বসবাসের সময়ই তিনি এডিনবরায় মৃত্যুবরণ করেন।

চাঁদের পৃষ্ঠের একটি জ্বালামুখের নামকরণ করা হয়েছে তিনজন বিজ্ঞানীর নামানুসারে। জ্বালামুখটির নাম উইলসন জ্বালামুখ। বিজ্ঞানী তিনজন হলেন চার্লস টমসন রিস উইলসন, আলেকজান্ডার উইলসন এবং রাল্‌ফ এলমার উইলসন। সিডনি সাসেক্স কলেজের প্রাকৃতিক বিজ্ঞান বিষয়ক সমাজের নামকরণ করা হয়েছে উইলসন সোসাইটি।

তথ্যসূত্র 

 Asimov's Biographical Encyclopedia of Science and Technology, Isaac Asimov, 2nd ed., Doubleday & C., Inc., .

বহিঃসংযোগ 
 Charles Thomson Rees Wilsons biography 

১৮৬৯-এ জন্ম
১৯৫৯-এ মৃত্যু
নোবেল বিজয়ী পদার্থবিজ্ঞানী
স্কটীয় রসায়নবিদ
স্কটীয় নোবেল বিজয়ী
স্কটীয় পদার্থবিজ্ঞানী
ম্যানচেস্টার বিশ্ববিদ্যালয়ের প্রাক্তন শিক্ষার্থী
কপলি পদক বিজয়ী
২০শ শতাব্দীর ব্রিটিশ পদার্থবিজ্ঞানী
ব্রিটিশ নোবেল বিজয়ী
রয়েল সোসাইটির সভ্য
রয়েল পদক বিজয়ী
পরীক্ষণমূলক পদার্থবিজ্ঞানী
রয়েল সোসাইটি অব এডিনবার্গের সভ্য
জিম্বাবুয়ের অর্থনীতি

১৯৮০ সালে জিম্বাবুয়েতে শ্বেতাঙ্গ-শাসনের অবসান ঘটে ও দেশটির স্বাধীনতা আন্দোলনের নায়ক রবার্ট মুগাবে প্রধানমন্ত্রী হিসেবে ক্ষমতা গ্রহণ করেন। তখন থেকে ২০১৭ সাল পর্যন্ত মুগাবে ও তার দলই জিম্বাবুয়ে শাসন করেছে, তবে ক্ষমতালোভী মুগাবে দুর্বৃত্তায়নের মাধ্যমে ক্ষমতা দখলেই বেশি আগ্রহী ছিলেন। বাকস্বাধীনতা, বিচার ব্যবস্থা ও রাজনৈতিক বিরোধীদের দমন করার মধ্য দিয়ে তিনি এর বহিঃপ্রকাশ ঘটিয়েছিলেন।

২০০০ সালের মার্চ থেকে মুগাবের সমর্থকেরা শ্বেতাঙ্গ জমিদারদের জমি জবরদখল করা শুরু করে। এর ফলে দেশটির অর্থনীতিতে ধ্বংস নেমে আসে, মুদ্রাস্ফীতি চরমে পৌঁছে (২০০৭ সালে এর হার ১১,০০% ছিল, যা সমগ্র বিশ্বে সর্বোচ্চ) এবং তীব্র খাদ্য সংকট দেখা দিয়েছিল। জাতিসংঘ দেশটির উপর স্মার্ট স্যাংশন বা চতুর নিষেধাজ্ঞা জারি করলেও এর কোন ফল হয়নি। ২০০৫ সালে নির্বাচনে মুগাবে আবার ক্ষমতায় আসেন, যদিও ধারণা করা হয় তিনি এতে ব্যাপক কারচুপির আশ্রয় নিয়েছিলেন। পূর্বে দেশটিতে বেকারত্ব ও দরিদ্রতার হার উভয়ই প্রায় ৮০%। অর্থনীতির এই করুণ দশায় জিম্বাবুয়ের অনেক নাগরিক দেশ ছেড়ে পালিয়ে গিয়েছেন।

জিম্বাবুয়ে
আফ্রিকার অর্থনীতি
বিশ্ব বাণিজ্য সংস্থার সদস্যদের অর্থনীতি